बच्चों को उच्च शिक्षा देना समय की सबसे बड़ी मांग : डीईओ
पानीपत| सूचनाएवं प्रसारण मंत्रालय के क्षेत्रिय प्रचार निदेशालय नारनौल और स्वास्थ्य विभाग हरियाणा की ओर से विशेष प्रचार अभियान के तहत राजकीय वरिष्ठ माध्यमिक विद्यालय ऊझा में आधुनिक शिक्षा, माता शिशु स्वास्थ्य एवं टीकाकरण, भ्रूण हत्या, बेटी बचाओ-बेटी पढ़ाओ विषयों को लेकर एक प्रतियोगिता का आयोजन किया गया। मुख्यातिथि जिला शिक्षा अधिकारी उदय प्रताप सिंह सरपंच धर्मबीर ने विशिष्ट अतिथि के रूप में शामिल हुए। अध्यक्षता प्राचार्य बिंदिया रानी ने की। जिला शिक्षा अधिकारी ने कहा कि बच्चे देश का भविष्य हैं बच्चों को उच्च शिक्षा देना समय की सबसे बड़ी मांग है, यदि स्वस्थ राष्ट्र का निर्माण करना है तो गर्भवती महिलाओं के स्वास्थ्य पर ओर अधिक ध्यान दिया जाना चाहिए। इस अवसर पर स्कूल की छात्र-छात्राओं ने जागरूकता रैली निकाली जिसे जिला शिक्षा अधिकारी उदय प्रताप सिंह ने रवाना किया।
hin_Deva hin_Deva